Document ID: 31987R3692

KOMISSION ASETUS (ETY) N:o 3692/87,
annettu 9 päivänä joulukuuta 1987,
yhteisön tullittomuusjärjestelmän luomisesta annetun neuvoston asetuksen (ETY) N:o 918/83 60 artiklan 1 kohdan b alakohdassa säädetyn biologisten ja kemiallisten aineiden luettelon vahvistamisesta annetun asetuksen (ETY) N:o 2288/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83(1), sellaisena kuin se on viimeksi muutettuna komission asetuksella (ETY) N:o 3691/87(2), ja erityisesti sen 143 artiklan 1 kohdan,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(3) ja erityisesti sen 15 artiklan,
sekä katsoo, että
komission asetuksen (ETY) N:o 2288/83(4), sellaisena kuin se on viimeksi muutettuna asetuksella (ETY) N:o 2340/86(5), liitteenä olevassa luettelossa lueteltujen biologisten ja kemiallisten aineiden luokittelu perustuu tulliyhteistyöneuvoston nimikkeistön käyttöön; tulliyhteistyöneuvosto on hyväksynyt 14 päivänä kesäkuuta 1983 yhdenmukaistettua tavaroiden kuvaus- ja koodausjärjestelmää (jäljempänä HS) koskevan kansainvälisen yleissopimuksen; on säädetty, että 1 päivästä tammikuuta 1988 alkaen nykyinen nimikkeistö korvataan yhdenmukaistetulla järjestelmällä kansainvälisen kaupan tarpeisiin; siitä syystä olisi mukautettava kyseisten tavaroiden luokittelua siinä määrin kuin sen on perustuttava yhdenmukaistettuun järjestelmään,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2288/83 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetusta sovelletaan 1 päivästä tammikuuta 1988
.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä joulukuuta 1987.

Labels: 3
1